Beetebuerger Schlass - Wikipedia, déi fräi Enzyklopedie

# Beetebuerger Schlass

### Vu Wikipedia, der fräier Enzyklopedie.

Collart-Schlass Beetebuerg

Dat haitegt Beetebuerger Schlass, och Collart-Schlass genannt, ass 1733-1734 vun der Koppel Lothaire de Zievel an Appoline-Agnés-Elise de Haagen zur Motten gebaut ginn. D'Famill de Zievel aus der Äifel hat zënter dem spéide 16. Joerhonnert grouss Lännereien zu Beetebuerg. D’Schlass war och geduecht fir d’Lännereien z’exploitéieren an ass eng Zort Mëschung tëscht Schlass an Haff.

D'Schlass, dat vun den de Zievel un d'Hohenzollern-Hechingen verierft gi war, gouf 1807 vum Charles Joseph Collart vun Dummeldeng kaaft. Et ass während méi wéi 150 Joër am Bësëtz vun dëser Famill bliwen, déi zu Beetebuerg och gläich iwwer e puer Generatiounen d'Buergermeeschtere gestallt hunn.

D'Schlass ass 1971 vun der Famill Collart un d'Beetebuerger Gemeng verkaaft ginn. D'Renovatioun vum Schlass gouf 1992 ofgeschloss. Zënterhier ass d'Beetebuerger Märei am Schlass.

Vun "http://lb.wikipedia.org../../../b/e/e/Beetebuerger_Schlass_8324.html"

Kategorie: Lëtzebuergesch Buergen a Schlässer

##### Views

- Artikel
- Diskussioun
- Aktuell Revisiounen

##### Sichen